‘Ken jou storie’: Opwindende kinderboek-kompetisieFoto: pixabay.com [promosie-artikel] Jy loop al jare met kinderverhale in jou kop rond. Nou het jy die kans om daardie storie wat al so lank broei op papier neer te pen. AROS in samewerking met Pretoria FM het ŉ kinderboek-skryfkompetisie van stapel gestuur. Daar is twee kategorieë, naamlik ŉ kinderboek vir ouderdomsgroep 4 tot 6 jaar of 7 tot 9 jaar. AROS poog ook om voornemende kinderboekskrywers toe te rus met kennis. Dus sal daar op ŉ gereelde grondslag op “Ken jou storie” se webblad en Pretoria FM inligting beskikbaar gestel word. Die pryswenner se boek sal dan uitgegee word deur Fontein Uitgewery, kopiereg word deur AROS behou. Uitleg van die boek en finale illustrasies sal ook deur Fontein Uitgewery behartig word as deel van die prys. Luister gerus na die eerste onderhoud wat Sarina Frauenstein van Pretoria FM met Saskia Meijer, hoof van die Instituut vir Christelike Onderwys, gevoer het.